
ŠTA SU TO “DOVIŠTA”?


* 
* 
* 
* 
* 
* 
* 

 
ŠTA SU TO DOVIŠTA?

To su mjesta za koja se pripovjeda da se na njima desio neki neuobičajen historijski događaj. Pobuđeni vjerskim emocijama zbog tog događaja, neuki ljudi ih ciljano posjećuju sa željom da sa njih upute dovu i učine ibadet uzvišenom Allahu, smatrajući ih više vrednijim od drugih mjesta. Na taj način ono postaje posebno i dobija poseban vjerski status i obilježje u društvu! Neuki ljudi ih zovu “dovišta”.


A da li je to ispravno?


Allahovo je pravo i mudrost gdje će spustiti svoja znamenja, te kome će, kada i na kojem mjestu uslišati njegovu dovu. Isto tako, Allahu pripada cjelokupna ***[vjera](https://pitajucene.com/search/vjera/questions/ "Pretraži pitanja o vjeri")*** ***[islam](https://pitajucene.com/search/islam/questions/ "Pretraži pitanja o Islamu")*** i Njegovo je isključivo pravo da propiše ljudima vjeru s kojom je zadovoljan. To se desilo i završilo sa slanjem Njegovog posljednjeg poslanika, Muhammeda, sallallahu alejhi ve sellem. Nakon toga, ljudi se moraju podrediti i prihvatiti originalan islam onakav kakav je i objavljen, bez ikakvog dodavanja ili oduzimanja.


A “dovišta”


Nije dozvoljeno ljudima da, bez vjerodostojnog šerijatskog argumenta, smatraju da je neko mjesto Allahu draže i vrijednije od drugog, baš kao što im nije dozvoljeno da tvrde da se neko mjesto treba vjerskim pobudama posjećivati i sa njega činiti posebni ibadeti. Norma dobrog, ispravnog i dozvoljenog je isključivo vjerodostojan šerijatski argument i njegovo razumjevanje shodno razumjevanju naših ispravnih prethodnika! 


U historiji islama, na mnogim mjestima na Zemlji bilo je neuobičajenih događaja koji su bili velika Allahova znamenja ljudima, ali i pored toga što su na njima živjele brojne generacije uzoritih vjernika i autoritativnih islamskih učenjaka, nije zabilježeno da ih je neko smatrao posebnim i vrijednijim mjestima od drugih, a kamo li da je pozivao da se ona obilježavaju i sa njih čine određeni ibadeti.


Da li je sada mnogo jasnije


***[Smail L. Handžić](https://pitajucene.com/search/Smail+L.+Hand%C5%BEi%C4%87/answers/ "Pretražite odgovore od Smail L. Handžić")***  

Pruzeto sa zvaničnog facebook profila:






> 
> ŠTA SU TO “DOVIŠTA”?1️⃣ To su mjesta za koja se pripovjeda da se na njima desio neki neuobičajen historijski događaj….
> 
> 
> Posted by [Smail L. Handžić](#) on [Sunday, June 30, 2019](https://www.facebook.com/handzic.smail/posts/945198225846646)
> 
> 



